open-index/open-wikipedia-markdown huggingface dataset:
સમરસ ગ્રામ પંચાયત

**સમરસ ગ્રામ પંચાયત** - એટલે કે *બિનહરીફ* (કોઇ એક જ ઉમેદવાર સર્વસંમતિથી પસંદ કરવો અને ચુંટણી ન કરવી) ઉમેદવારો વડે ચાલતી ગ્રામ પંચાયત. ખાસ કરીને આ યોજના ગુજરાત સરકાર દ્વારા જાહેર કરવામાં આવેલી છે. આ યોજના મુજબ જે ગામમાં ગ્રામ પંચાયતની એક જ ઉમેદવાર હોવાને કારણે ચુંટણી કરવાની જરુર ન પડે, તેવી પંચાયતને સમરસ ગ્રામ પંચાયત કહેવામાં આવે છે તેમ જ આ પ્રકારની ગ્રામ પંચાયતને વિશેષ અનુદાન આપવામાં આવે છે.

ગ્રામ પંચાયત કે જે પંચાયતી રાજની પાયાની સંસ્‍થા છે તેની ચૂંટણીમાં પક્ષિય ધોરણ રાખ્‍યું નથી. ગામડામાં વેરઝેર, કાવાદાવા, વૈમનસ્‍ય ઉભા ન થાય તેવી ભાવના ઉજાગર કરતી યોજના છે. જેમાં તમામ ગ્રામવાસીઓ એકઠા મળી પોતાનામાંથી સર્વસંમતિથી ગ્રામ પંચાયતના વહીવટ માટે પ્રતિનિધિઓ નકકી કરે છે અને અનેક વ્‍યકિતઓ પોતાનો હક્ક જતો કરીને સમાજ માટે પ્રેરણારૂપ આચરણ કરી ગામનું ભલુ અને વિકાસ કરવાના ઉચ્‍ચ હેતુ માટે ઉમદા અભિગમ અપનાવે છે.ગ્રામ પંચાયતોની ચૂંટણીઓ દિન-પ્રતિદિન ખૂબ જ ખર્ચાળ થતી જાય છે અને ગ્રામ્‍ય જીવનમાં મતભેદોનું વાતાવરણ વધારે છે.આવા સંજોગોમાં ગ્રામ પંચાયતોની ચૂંટણીઓ વ્‍યાપક સમજૂતીથી બિનહરીફ રીતે અને સર્વસંમતિથી થાય જેથી સ્‍થાનિક પ્રજા ગામના વિકાસના કામોમાં ઉમંગભેર ભાગ લે તેવી પરિસ્‍થિતિનું નિર્માણ થાય તે જરૂરી છે.

**મહિલા સમરસ ગ્રામ પંચાયત -**

સરપંચ અને બીજા સભ્યો મહિલા હોય અને સર્વસંમતિથી વિના વિરોધે ચૂંટાઈ તેને મહિલા સમરસ ગ્રામ પંચાયત કહેવાય છે.

**સમરસ ગ્રામ પંચાયત યોજનાની સફળતા**

સને : ૨૦૦૧ માં સમરસ ગામ યોજના જાહેર થયા બાદ ૧૦,૯૮૦ સમરસ ગ્રામ પંચાયતોને ગુજરાત સરકારે અનુદાન આપેલ છે. તદૃઉપરાંત રાજય સરકારના ગ્રામાભિમુખ અભિગમના ભાગરૂપે ટેકનીકલ કારણોસર જે ગ્રામ પંચાયતોને સમરસ યોજનાનો લાભ મળેલ ન હતો તેવી ૧૨૧ ગ્રામ પંચાયતોને પણ સમરસ જાહેર કરી રૂ. ૧૨૮.૧૨ લાખનું અનુદાન આપવામાં આવેલ છે. આ તમામ સમરસ ગ્રામ પંચાયતોમાં ગામના વિકાસ માટે અન્‍ય યોજનાઓના અને ગ્રામ પંચાયતના પોતાના ભંડોળ ઉપરાંત સમરસ ગામ યોજના હેઠળ મળેલ અનુદાનનો ઉપયોગ કરવામાં આવી રહેલ છે.

બિનહરીફ ચૂંટાય તેવી ગ્રામ પંચાયતોને સને : ૨૦૦૧ અગાઉ અપાતા રૂ. ૧,૦૦૦/- અને રૂ. ૨,૦૦૦/- (તા. ૩/૧૦/૧૯૯૬) ની જગ્‍યાએ પ્રજાજીવનને સંવાદિ બનાવવાના શુભ આશયથી ગુજરાત સરકારે ઓકટોબર-૨૦૦૧ થી આવી સમરસ ગ્રામ પંચાયતોને સબળ પ્રોત્‍સાહન આપવા માટે ₹.1,00,000/-સુધીનું માતબર અનુદાન આપવાનું નકકી કરેલ છે અને મહિલા સમરસ ગ્રામ પંચાયતને બે ગણું એટલે કે ₹.2,00,000/- કરેલ છે.

આ યોજનાને ખૂબ જ સારો પ્રતિભાવ મળતાં ગુુુજરાત રાજય સરકારે અવાર-નવાર અનુદાનમાં વધારો કરી છેલ્લે તારીખ : ૨૯/૧૧/૨૦૧૧ ના ઠરાવથી પ્રોત્‍સાહક અનુદાનની રકમમાં વધારો કરેલ છે. 

શ્રેણી:નાગરિકશાસ્ત્ર
શુભા મુદ્ગલ

**શુભા મુદ્ગલ** (જ ૧ જાન્યુઆરી ૧૯૫૯) ભારત દેશની એક પ્રસિદ્ધ હિન્દુસ્તાની શાસ્ત્રીય સંગીત, ખયાલ, ટુમરી, દાદરા અને પ્રચલિત પૉપ સંગીત ગાયિકા છે. એમને ઇ. સ. ૧૯૯૬ના વર્ષમાં સર્વશ્રેષ્ઠ ગૈર-ફીચર ફિલ્મ સંગીત નિર્દેશન માટેનો નેશનલ એવાર્ડ અમૃત બીજ માટે મળ્યો હતો ઇ. સ. ૧૯૯૮ના વર્ષમાં સંગીત ક્ષેત્રમાં વિશેષ યોગદાન હેતુ ગોલ્ડ પ્લાક એવાર્ડ, ૩૪મા શિકાગો અંતર્રાષ્ટ્રીય ફિલ્મ ઉત્સવમાં એમની ફિલ્મ ડાંસ ઑફ દ વિંડ (૧૯૯૭)ના માટે મળ્યો હતો. આ ઉપરાંત એમને ઇ. સ. ૨૦૦૦ના વર્ષ માટેનો પદ્મશ્રી પણ મળી ચુક્યો છે. 

## સંદર્ભો
* માહેશ્વરી, બેલુ (૪ ફરવરી, ૨૦૦૧). શુભા સ્પ્રૈડ્સ મૈજિક, અગેન!. *સ્પૈક્ટ્રમ*.
* ઘોષ, ઋતુજય (૨૭ જુલાઈ, ૨૦૦૬) શુભા ચાર્મ્ડ બાય સૂફ઼ી મ્યૂઝિક . *હિન્દુસ્તાન ટાઇમ્સ*

## બાહ્ય કડીઓ 
* આધિકારિક જાલસ્થલ
* 
* શુભા મુદ્ગલ ઈન ડાન્સ વીથ  ધ વીન્ડ 
* દીવાળી ૨૦૦૮ સન્નીવેલ, યુ એસ કોન્સર્ટ  **ઉપાના**

શ્રેણી:અલ્હાબાદના લોકો
શ્રેણી:જીવિત લોકો
શ્રેણી:પદ્મશ્રી પુરસ્કાર વિજેતાઓ
શ્રેણી:ગાયિકા
શ્રેણી:૧૯૫૯માં જન્મ
સેક્ટર ૨૮ નો બગીચો (ગાંધીનગર)

**સેક્ટર ૨૮નો બગીચો** ભારત દેશના પશ્ચિમ ભાગમાં આવેલા ગુજરાત રાજ્યના પાટનગર ગાંધીનગર શહેરમાં ખાતે આવેલો છે.

આ ઉદ્યાનમાં ફુલછોડ, વૃક્ષો તેમ જ લીલીછમ ચાદર બિછાવી હોય તેવી લોન ઉગાડવામાં આવેલી છે. આ ઉપરાંત બાળકોને રમત અને મનોરંજન મળે તેવી અનેક સગવડો આ ઉદ્યાનમાં જોવા મળે છે, જે પૈકી મીની ટ્રેન અહીંનું ખાસ આકર્ષણ છે. આ ઉપરાંત અહીં ઉપહારગૃહ પણ ચલાવવામાં આવે છે. જો કે ઉદ્યાનની બહાર પણ નાસ્તા-પાણી માટેની રેંકડીઓ જોવા મળે છે. દરરોજ સાંજના સમયે તેમ જ રવિવારના દિવસે અહીં મોટી સંખ્યામાં સહેલ કરવા આવે છે. વહેલી સવારે પણ અહીં લોકો ચાલવા કે દોડવા માટે આવતા હોય છે.

શ્રેણી:ગાંધીનગર
ભક્તિબલ્લભ તીર્થ ગોસ્વામી મહારાજ

**ભક્તિબલ્લભ તીર્થ ગોસ્વામી**નો જન્મ રામનવમીના શુભ દિવસે આસામમાં થયો હતો. ૧૯૪૭માં તેઓ શ્રી ચૈતન્ય ગૌડીય મઠ સાથે જોડાયા અને ૧૯૬૧માં સંન્યાસ લીધો. ૧૯૭૯માં શ્રી ચૈતન્ય ગૌડીય મઠના સંસ્થાપક આચાર્ય ભક્તિદયીત માધવ ગોસ્વામી મહારાજના તીરોભાવ પછી એમને  શ્રી ચૈતન્ય ગૌડીય મઠના પ્રમુખ આચાર્ય બનાવવામા આવ્યા.

## બાહ્ય કડીઓ 
*ભક્તિબલ્લભ તીર્થ ગોસ્વામી મહારાજ વીશે 
*ભક્તિબલ્લભ તીર્થ ગોસ્વામી મહારાજનુ જીવન ચરીત્ર 

શ્રેણી:હરે કૃષ્ણ
સંન્યાસ

**સંન્યાસ**એ સનાતન ધર્મ (હિંદુ ધર્મ)ની માન્યતા પ્રમાણેનાં વર્ણાશ્રમ ધર્મનો ચોથો આશ્રમ છે. ભારતીય ઉપખંડના સૌથી મહત્વના તથા પ્રાચીન એવા હિંદુ ધર્મનાં શાસ્ત્રોમાં જણાવ્યા પ્રમાણે જીવનને (સરેરાશ આયુષ્ય ૧૦૦ વર્ષ ગણીને) ચાર સરખા આશ્રમોમાં વહેંચી દેવામાં આવ્યું છે; બ્રહ્મચર્યાશ્રમ (જન્મથી ૨૪ વર્ષ), ગૃહસ્થાશ્રમ (૨૫-૪૯ વર્ષ) , વાનપ્રસ્થાશ્રમ (૫૦-૭૪ વર્ષ) અને સંન્યાસાશ્રમ (૭૫ વર્ષથી મૃત્યુ સુધી). સંન્યાસ ધારણ કરવો એટલે જીવનનાં આ ચોથા આશ્રમમાં પ્રવેશ કરવો, જેનો મૂળ ઉદ્દેશ છે સંસારનો અને સંસારની મોહ-માયાનો ત્યાગ કરીને ભગવાનની ભક્તિમાં મન પરોવવું તથા ભક્તિના પ્રચાર માટે ભ્રમણ કરવું. ભારતમાં અનેક સંન્યાસીઓ જોવા મળે છે. મોટે ભાગે સંન્યાસીઓ કોઇ મઠ કે આશ્રમ સાથે જોડાયેલા હોય છે, એટલે કે કોઈકને કોઈક સુસ્થાપિત (ગુરુ-શિષ્ય) પરંપરામાં સ્થાન ધરાવતાં હોય છે. ‘સંન્યાસ’ એ શબ્દનો અર્થ, ‘ લગ્ન ન કરવું’ અથવા કર્યું હોય તો ‘બૈરી-છોકરાંને છોડી ભગવાં ધારણ કરવાં’ એટલો જ થતો નથી. જેને જગતનો વ્યવહાર નિ:સાર લાગે છે તે બધી માયા છોડીને સંસારમાંથી નિવૃત થાય છે અને ઘરનો ત્યાગ કરી ધર્મ પ્રમાણે ચતુર્થાશ્રમ લે છે, તેથી કર્મત્યાગના આ માર્ગને સંન્યાસ એવું નામ આપવામાં આવેલ છે. 

શ્રેણી:ભારતીય સંસ્કૃતિ
શ્રેણી:હિંદુ ધર્મ
શ્રેણી:સમાજશાસ્ત્ર
બદ્રીનાથ

**બદ્રીનાથ** ભારત દેશની ઉત્તર દિશામાં આવેલા હિમાલય પર્વતમાળામાં આવેલા ઉત્તરાખંડ રાજ્યમાં આવેલું હિંદુ ધર્મના લોકોનું મહત્વનું તીર્થસ્થળ છે. આ તીર્થધામનો ભારતના ચારધામ અને ઉત્તરાંચલના ચારધામ એમ બંનેમાં સમાવેશ થાય છે. અલકનંદા નદીના કિનારે વસેલા આ તીર્થધામ ખાતે આવેલું મંદિર ભગવાન વિષ્ણુના એક રુપ બદ્રીનારાયણને સમર્પિત છે. આ મંદિરની સ્થાપના ૯મી સદીમાં આદિ શંકરાચાર્યજીએ કરી હતી. બદ્રીનાથ ઋષિકેશથી આશરે ૨૯૪ કિલોમીટર જેટલા અંતરે આવેલું છે.

## સંદર્ભ 
## બાહ્ય કડીઓ
* શ્રી બદ્રીનાથ - શ્રી કેદારનાથની અધિકૃત વેબસાઇટ

શ્રેણી:ધાર્મિક સ્થળો
શ્રેણી:હિંદુ ધર્મ
રાજલી (તા. મોડાસા)

**રાજલી (તા. મોડાસા)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા અરવલ્લી જિલ્લામાં આવેલા કુલ ૬ (છ) તાલુકાઓ પૈકીના એક એવા મોડાસા તાલુકામાં આવેલું એક  ગામ છે. રાજલી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:મોડાસા તાલુકો
ચારધામ

**ચારધામ** એક સંદિગ્ધ શબ્દ છે. આ શબ્દ પરથી લેખ શોધનાર વ્યક્તિ નીચેનામાંથી કોઈ પણ વિષય પર આ શિર્ષક હેઠળ લેખ શોધવાનો પ્રયત્ન કરતી હોય. ચારધામ શબ્દ સાથે નીચેના પાનાઓ સંકળાયેલા છે:

* ભારતના ચારધામ
* હિમાલયના ચારધામ
ગિરા ધોધ

thumbnail|ગિરા ધોધ, વઘઇ
**ગિરા ધોધ** ડાંગ જિલ્લામાં બે અલગ અલગ સ્થળો પર તેમ જ અલગ અલગ નદી પર આવેલા જળધોધ છે.

* ડાંગ જિલ્લાના પશ્ચિમ ભાગમાં અંબિકા નદી પર વઘઇ નજીક આવેલ ગિરા ધોધ, જે આંબાપાડા ગામ પાસે આવેલો છે. વઘઇથી સાપુતારા જતા માર્ગ પર વઘઇથી આશરે ૪ (ચાર) કિલોમીટર દૂર પશ્ચિમ દિશામાં માત્ર દોઢ કિલોમીટર જતાં આ ધોધ જોવા મળે છે.
* ડાંગ જિલ્લાના ઉત્તર ભાગમાં ગિરા નદી પર ગિરમાળ નજીક આવેલો છે. જિલ્લા મુખ્ય મથક આહવાથી નવાપુર જતા માર્ગ પર આવેલા સુબિરથી આશરે ૪ (ચાર) કિલોમીટર દૂર આવેલા શિંગાણા ગામથી પશ્ચિમ દિશામાં આશરે આઠ કિલોમીટર જતાં આ ધોધ જોવા મળે છે.

## બાહ્ય કડીઓ 
* ગુજરાતટુરિઝમ.કોમ પર માહિતી 

શ્રેણી:ડાંગ જિલ્લો
શ્રેણી:જોવાલાયક સ્થળો
શ્રેણી:ભારતના જળધોધ
ભારતની વિદેશ નીતિ

**ભારતની વિદેશ નીતિ** ભારત દેશના બંધારણમાં આપેલા માર્ગદર્શક સિદ્ધાંતો તેમ જ દેશના સાંદર્ભિક, ભૌગોલિક અને સાંસ્કૃતિક પરિબળો મુજબ ઘડી કાઢવામાં આવેલી છે.

ભારતની વિદેશ નીતિના પાયાના સિદ્ધાંતો આ પ્રમાણે છે.
* વિશ્વશાંતિ અને સહઅસ્તિત્વ
* સામ્રાજ્યવાદ તથા સંસ્થાનવાદનો વિરોધ
* રંગભેદ તથા જાતિભેદનો વિરોધ
*એશિયા અને આફ્રિકાના દેશો સાથે ગાઢ સહકાર
* નિ:શસ્ત્રીકરણ
* બિનજોડાણની નીતિ
* પંચશીલના સિદ્ધાંતો

શ્રેણી:સમાજશાસ્ત્રશ્રેણી:ભારત
શ્રેણી:ભારતની વિદેશનીતિ
પંચશીલના સિદ્ધાંતો

**પંચશીલના સિદ્ધાંતો** (સંસ્કૃત; પંચ- પાંચ, શીલ-ગુણો) એ પાંચ સિદ્ધાંતોને દર્શાવે છે કે જે બે રાજ્યો વચ્ચેના સંબંધોને ચલાવે છે. ઇ. સ. ૧૯૫૪ના એપ્રિલ માસની ૨૮મી તારીખે તેનું આધિકારીક સંહિતાકરણ ભારત દેશના તે સમયના વડાપ્રધાન પંડિત જવાહરલાલ નેહરુએ અને ચીનના પ્રિમીયર ઝોઉ એન્લાઇએ પેકિંગ ખાતે હસ્તાક્ષર કરીને કર્યું હતું. સાથે જ, ચીને પોતાના બંધારણના આમુખમાં અને અન્ય નિવેદનોમાં પંચશીલને સ્વીકાર્યા હતા.

## પાંચ સિદ્ધાંતો 
પાંચ સિદ્ધાંતો, કે જે ભારત-ચીન સમજૂતી ૧૯૫૪માં છે:

૧. પ્રદેશોની અખંડતા અને સાર્વભૌમત્વ માટે પારસ્પરિક આદર,

૨. પારસ્પરિક ગેરઆક્રમકતા,

૩. એકબીજાની આંતરિક બાબતોમાં પારસ્પરિક અહસ્તક્ષેપ,

૪. સમાનતા અને પારસ્પરિક ફાયદા, અને

૫. શાંતિપૂર્વક સહઅસ્તિત્ત્વ

## સંદર્ભો 
શ્રેણી:સમાજશાસ્ત્ર
શ્રેણી:ભારતની વિદેશનીતિના સિદ્ધાંતો
વિદેશ નીતિ

એક દેશના અન્ય બીજા દેશો સાથેના સંબંધોનું સંચાલન જે નીતિઓ અને સિદ્ધાંતોથી થાય છે, તેને **વિદેશ નીતિ** કહેવામાં આવે છે.

બીજા શબ્દોમાં, કોઇ દેશ કે રાજ્યએ વિશ્વના અન્ય દેશો સાથે કયા પ્રકારના સંબંધો રાખવા અને જાળવવા, કેવા પ્રકારની નીતિ અપનાવવી તેને વિદેશ નીતિ કહેવામાં આવે છે.

વિદેશ નીતિના મુખ્ય ઉદ્દેશો આ પ્રમાણે હોય છે.
* પોતાના દેશનાં ટૂંકા ગાળાનાં અને લાંબા ગાળાનાં રાષ્ટ્રીય હિતોનું રક્ષણ કરવું.
* આંતરરાષ્ટ્રીય સંબંધો સ્થાપીને પરસ્પરના વિકાસ માટે સહયોગ સ્થાપવો.
* વિશ્વશાંતિ અને સલામતી માટે વિશ્વના દેશોના પ્રયાસોમાં સક્રિય સહકાર આપવો.

## બાહ્ય કડીઓ 
* વિદેશ નિતી સામાયિકની વેબસાઇટ

* વિદેશ નિતી સંગઠન

* ઇન્ટરનેશનલ અફેર્સ ફોરમ
* Teaching Foreign Policy in the Post-Cold War Era 
* ધ નેશનલ કમિટિ : અમેરિકન ફોરેન પૉલિસી
* વિદેશનિતીનો અભ્યાસ : ધ બ્રુકિંગ્સ ઇનસ્ટિટ્યૂટશન્સ
* વર્લ્ડ પોલિટિક્સ રિવ્યૂ : ફૉરૅન પોલિસી એન્ડ નેશનલ સિક્યુરિટી ડેઇલી

શ્રેણી:સમાજશાસ્ત્ર
ભક્તિ વિકાસ સ્વામી

thumb|ભક્તિ વિકાસ સ્વામી - ૨૦૦૭માં યુ.કે યાત્રા દરમ્યાન સાઉથ લંડન ઇસ્કોન મંદિરમાં
**ભક્તિ વિકાસ સ્વામી** ઇસ્કોનનાં એક સન્યાસી છે, જેઓનો જન્મ ૩ જાન્યુઆરી ૧૯૫૭નાં રોજ ઈંગ્લેન્ડમાં થયો હતો. તેઓ ઇ.સ. ૧૯૭૫માં ઇસ્કોન સંસ્થાનાં સંપર્કમાં આવ્યાં અને ઇસ્કોનનાં લંડન મંદિર, ભક્તિવેદાંત મેનોરમાં સેવા આપવાની શરૂઆત કરી. તે જ વર્ષે એ.સી. ભક્તિવેદાંત સ્વામી પ્રભુપાદે તેમને હરિનામ દિક્ષા આપી અને તે સાથે તેમને **ઇલાપતિ દાસ** નામ મળ્યું. તેઓએ ૧૯૮૯માં સંન્યાસ સ્વિકાર્યો અને તે સાથે તેમનું નામ થયું **ભક્તિ વિકાસ સ્વામી**. તેઓ ૧૯૭૭-૧૯૭૯ દરમ્યાન ભારત અને બાંગ્લાદેશમાં રહીને હરેકૃષ્ણ મહામંત્રનો પ્રચાર તથા શ્રીલ પ્રભુપાદ રચયિત પુસ્તકોનાં વિતરણ કાર્યમાં પરોવાયેલા રહ્યાં હતાં. સંન્યાસ મળ્યા બાદ તેઓએ ફરી એક વખત ભારતને તેમની કર્મભૂમિ બનાવી અને બંગાળી તથા હિંદી ભાષાઓ પણ શીખ્યા. તેઓ આજ-કાલ ગુજરાત અને દક્ષિણ ભારતમાં, ખાસ કરીને તમિલનાડુમાં કૃષ્ણ ભક્તિનો પ્રચાર કરી રહ્યાં છે.

તેઓએ કુલ ૧૨ પુસ્તકો લખ્યાં છે, જે પૈકિનું છેલ્લું પુસ્તક 'ભક્તિ સિદ્ધાંત વૈભવ' કે જે તેમનાં વર્ષોનાં સંશોધનનું પરિણામ છે, તેને ઇસ્કોનમાં અદ્વિતિય પ્રતિભાવ સાંપડી રહ્યો છે. તેઓ ભારત ઉપરાંત ખાડીના દેશો, યુ.કે, યુરોપ તથા અમેરિકામાં પણ વિચરણ કરે છે અને તેમનાં ભક્તો અનેક દેશોમાં ફેલાયેલાં છે.

## બાહ્ય કડીઓ
* ભક્તિ વિકાસ સ્વામીની અધિકૃત વેબસાઇટ 

શ્રેણી:૧૯૫૭માં જન્મ
શ્રેણી:ઇસ્કોન
શ્રેણી:ધાર્મિક વ્યક્તિત્વ
શ્રેણી:હરે કૃષ્ણ
જયપતાકા સ્વામી

**જયપતાકા સ્વામી**ના ગુરુ  એ.સી. ભક્તિવેદાંત સ્વામી પ્રભુપાદ હતા. જયપતાકા સ્વામી આંતરરાષ્ટ્રીય સ્તરે કૃષ્ણ ભાવનામૃતનો પ્રચાર કરે છે. જયપતાકા સ્વામી ઇસ્કોનના સંન્યાસી છે.

## બાહ્ય કડીઓ 
*જયપતાકા સ્વામી વીશે 

શ્રેણી:ધર્મ
શ્રેણી:ઇસ્કોન
શ્રેણી:ધાર્મિક વ્યક્તિત્વ
શ્રેણી:હરે કૃષ્ણ
કસ્તુરબા ગાંધી રાષ્ટ્રીય સ્મારક ટ્રસ્ટ

**કસ્તૂરબા ગાંધી રાષ્ટ્રીય સ્મારક ટ્રસ્ટ** ( KASTURBA GANDHI NATIONAL MEMORIAL TRUST) કસ્તૂરબા ગાંધીની સ્મૃતિમાં સ્થાપવામાં આવેલું એક ટ્રસ્ટ છે. આ ટ્રસ્ટ ભારત દેશના મધ્ય ભાગમાં આવેલા મધ્ય પ્રદેશ રાજ્યમાં આવેલા ઇન્દૌર શહેરમાં આવેલું છે. આ એકમાત્ર એવું ટ્રસ્ટ છે, જેને ખુદ મહાત્મા ગાંધી એ બનાવ્યું હતું. ઇ. સ. ૧૯૪૪ના વર્ષમાં કસ્તૂરબાનું નિધન થયા પછી ગાંધીજીએ પોતાના જન્મદિવસના અવસર નિમિત્તે આખા દેશમાંથી એકત્રિત થયેલા એક કરોડ ૭૫ લાખ ૩૦ હજાર રૂપિયાની રાશિમાંથી આ ટ્રસ્ટની સ્થાપના કરી હતી. આ ટ્રસ્ટના પહેલા અધ્યક્ષ સ્વયં ગાંધીજી રહ્યા હતા. આ ટ્રસ્ટ દ્વારા દેશભરમાં ગ્રામીણ વિકાસ તેમ જ મહિલાઓ સંબંધિત કેટલાક કાર્યક્રમ ચલાવવામાં આવી રહ્યા છૅ. કસ્તૂરબા ગ્રામમાં અત્યાર સુધીમાં સરદાર વલ્લભભાઈ પટેલ, ડૉ. રાજેંદ્રપ્રસાદ, પંડિત જવાહરલાલ નેહરુ, ડૉ. જાકિર હુસૈનથી લઇને ઈન્દિરા ગાંધી સુધીના મહાનુભાવો વિભિન્ન કાર્યક્રમોમાં આવી ચુક્યા છે. ઇન્દૌર શહેરના હુકુમચંદ સેઠ તરફથી આ સ્મારક બનાવવા માટે ૪૦૦ એકર જમીન દાન સ્વરુપે મળી હતી.

## બાહ્ય કડીઓ 
* બાપૂ કી અમૂલ્ય યાદેં - હિન્દી ભાષામાં  (દૈનિક ભાસ્કર)
* કસ્તૂરબા ગાંધી રાષ્ટ્રીય સ્મારક ટ્રસ્ટનું જાળઘર 

શ્રેણી:સ્મારક સંસ્થા
શ્રેણી:મધ્ય પ્રદેશ
આનંદ આશ્રમ, બિલખા

**આનંદ આશ્રમ** એ નથુરામ શર્મા દ્વારા બનાવવામાં આવેલો આશ્રમ છે. આ આશ્રમ ભારત દેશના પશ્ચિમ ભાગમાં આવેલા ગુજરાત રાજ્યના સૌરાષ્ટ્ર પ્રાંતના જુનાગઢ જિલ્લામાં આવેલા જુનાગઢ તાલુકાના બિલખા ગામમાં આવેલો છે.

શ્રેણી:ધાર્મિક સ્થળો
શ્રેણી:જૂનાગઢ તાલુકો
શ્રેણી:સૌરાષ્ટ્ર
ચોરીવાડ (તા. વડાલી)

**ચોરીવાડ (તા. વડાલી)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા કુલ ૮ (આઠ) તાલુકાઓ પૈકીના એક અને અરવલ્લી પર્વતમાળાના દક્ષિણ ભાગમાં આવેલા વડાલી તાલુકામાં આવેલું એક  ગામ છે. ચોરીવાડ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, બટાટા, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક અને માધ્યમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ગામમાં એક પ્રાચીન વાવ (કુંડ) પણ આવેલી છે. ગામમાં સ્વામિનારાયણ સંપ્રદાયનું મંદિર, ચંપેશ્ચર મંદિર, જૈન મંદિર, ઠાકોરજીનું મદિર (જેની બાજુમાં કુંડ આવેલો છે), ગામની પાદરે જેશિંગબાપાનું મંદિર, ગાયત્રી મંદિર, હનુમાનજી મંદિર, અને કાળી માતાનું મંદિર આવેલું છે.

ગામમાં એક સરકારી દવાખાનું (હોસ્પિટલ), ઉત્તર ગુજરાત વીજ કંપનીનું સબ સ્ટેશન અને ઓફિસ, બેંકો, એટીએમ, સહકારી બેંક જેવી સરકારી/સહકારી સંસ્થાઓ આવેલી છે.

 

શ્રેણી:વડાલી તાલુકો
ભવાનગઢ (તા. વડાલી)

**ભવાનગઢ (તા. વડાલી)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા કુલ ૮ (આઠ) તાલુકાઓ પૈકીના એક અને અરવલ્લી પર્વતમાળાના દક્ષિણ ભાગમાં આવેલા વડાલી તાલુકામાં આવેલું એક  ગામ છે. ભવાનગઢ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

## ભૂગોળ 
ભવાનગઢ ગામ ઇડરથી ૯ કી.મી તેમજ વડાલીથી ૯ કી.મી.ના અંતરે આવેલ છે. ભવાનગઢ ગામ અગાઉ ઈડર તાલુકામાં આવતું  હતું, પરંતુ ગુજરાત રાજ્યમાં નવા તાલુકાઓની રચના થતાં હવે તે વડાલી તાલુકામાં આવે છે. ભવાનગઢ ગામ ડુંગરની તળેટીમાં આવેલું ગામ છે. ગામમાં બે તળાવ આવેલા છે. 

## જોવાલાયક સ્થળો 
ભવાનગઢ ગામમાં ડુંગરની ગુફામાં શ્રી રામદેવપીર મહારાજનું પ્રાચીન મંદિર આવેલું છે તેમજ ભવાનગઢ ગામના બસ સ્ટેશન પાસે એક અતિ પ્રાચિન સાત કોઠાવાળી કલાત્મક વાવ આવેલ છે.

શ્રેણી:વડાલી તાલુકો
ગામડી (તા. વડાલી)

**ગામડી (તા. વડાલી)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા કુલ ૮ (આઠ) તાલુકાઓ પૈકીના એક અને અરવલ્લી પર્વતમાળાના દક્ષિણ ભાગમાં આવેલા વડાલી તાલુકામાં આવેલું એક ગામ છે. ગામડી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

## ભૂગોળ 
આ ગામ ડુંગરની તળેટીમાં આવેલ છે, તેની બન્ને બાજુએ બે તળાવ આવેલા છે.

## ધાર્મિક સ્થળો 
ગામમાં ડુંગર પર આશાપુરા માતાનું મંદિર આવેલું છે. તેમજ ગામમાં કરમોજ માતાજીનું મંદિર આવેલું છે. કરમોજ માતાજીને શ્રદ્ધાળુઓ પુત્ર દાયિની તરીકે પૂજે છે અને આ માટે આસપાસનાં વિસ્તારના અનેક પુત્રવાંચ્છુઓ અહીં બાધા-આખડી કરવા આવે છે. આ ઉપરાંત ગામમાં શિવાલય અને અભય માતાનું મંદિર આવેલું છે.

શ્રેણી:વડાલી તાલુકો
સિંધ

{{Infobox settlement
| name = સિંધ
| native_name = 
| type = પ્રાંત
| image_skyline = 
| image_caption = **સમઘડી દિશામાં ઉપરથી**: જિન્નાનો મકબરો; સિંધ યુનિવર્સિટી; નગન ચૌરંગી ફ્લાયઓવર; ફૈઝ મહલ; રાણીકોટ કિલ્લો; અને અયુબ પુલ.
| image_flag = Flag of Sindh.svg
| image_seal = Coat of arms of Sindh Province.svg
| nickname = 
| image_map = 
| map_caption = 
| coor_pinpoint = 
| coordinates = {{coord|26|21|N|68|51|E|region:PK|display=inline}
| coordinates_footnotes = 
| subdivision_type = દેશ
| subdivision_name = 
| established_title = સ્થાપના
| established_date = ૧ એપ્રિલ ૧૯૩૬
| seat_type = રાજધાની
| seat = કરાચી
| parts_style = para
| area_total_km2 = 140,914
| population_footnotes = 
| population_total = 47,854,510
| population_as_of = ૨૦૧૭
| website = sindh.gov.pk
| official_name = સિંધ પ્રાંત
}}
}}

**સિંધ** પાકિસ્તાનના ચાર પ્રાંતમાંથી એક છે. તે દેશના અગ્નિ ખૂણે આવેલો છે. તેની દક્ષિણમાં અરબી સમુદ્ર છે. સિંધનું સૌથી મોટુ શહેર કરાચી છે અને અહીં દેશની ૧૫% વસ્તી રહે છે. સિંધ સિંધી લોકોનું મૂળ વતન છે. તેની સાથે જ અહીં ભાગલા દરમ્યાન આવીને વસેલા વિસ્થાપીતોની પણ વસ્તી વિશેષ છે. 

## નામ 
સિંધ સંસ્કૃતના સિંધુ શબ્દથી બન્યું છે, જેનો અર્થ થાય છે સમુદ્ર. આજ નામની સિંધુ નદી, આ પ્રદેશની લગભગ વચ્ચેથી વહે છે. ફારસી લોકો "સ"ને "હ" ની જેમ ઉચ્ચારણ કરતા હતા. ઉદા. "દસ"ને બદલે "દહા", અથવા સપ્તાહ ને બદલે હફતા (અહીં કહેવાનો અર્થ એ નથી કે તે સંસ્કૃત શબ્દોના ફારસી ઉચ્ચારણ છે, પણ આ ભાષાઓનું મૂળ એક જ હતું) એટલે જ તેઓ "સિંધ" ને "હિંદ" કહેતા હતા. અસીરિયાના ઐતિહાસીક પુસ્તકોમા ઇ.સ. પૂર્વે સાતમી સદીમાં તેનો ઉલ્લેખ "સિંદા"ના નામથી થયો છે.

## ઇતિહાસ 
ઈ.સ. પૂર્વે ૩૩૦૦ વર્ષો પહેલાથી ઈ.સ. પૂર્વે ૧૯૦૦ સુધી અહીં સિંધુ ખીણની સંસ્કૃતિ હતી. સિંધુ ખીણની સંસ્કૃતિના લોકો તેના સમકાલિન મિસર અથવા મેસોપોટામિયા સાથે વેપાર કરતા હતા. મિસરમાં કપાસ માટે સિંધ શબ્દ વાપરવામાં આવતો હતો. જેનાથી એવું લાગે છે કે ત્યાં કપાસની આયાત સિંધ પ્રાંતમાંથી જ કરવામાં આવતી હતી. ઈ.સ. પૂર્વે ૧૯૦૦ પહેલા સિંધુ ખીણની સંસ્કૃતિનો કોઈ અનિશ્ચિત કારણોસર વિનાશ થયો. તેની લિપિને વાંચવામાં આજ સુધી સફળતા મળી નથી, જેને કારણે ત્યાંના મૂળ નિવાસીઓ વિષે વધુ જાણકારી મળી શકી નથી.  

## જિલ્લાઓ 
## સંદર્ભ 
શ્રેણી:પાકિસ્તાન
ગરમ મસાલો

**ગરમ મસાલો** એ ભારત અને દક્ષિણ એશિયામાં વપરાતા મસાલાઓનું મિશ્રણ છે. આમાંથી કોઈ પણ એકને પ્રમાણભૂત કહી ન શકાય.

અમુક વાનગીઓમાં આ મસાલાને લીલા મસાલા સાથે મેળવી કે પાણી, વીનેગર કે નારિયેળના દૂધ સાથે ભેળવી પેસ્ટ બનાવીને વપરાય છે. અનુક અન્ય વાનગીઓમાં શિંગ, કાંદા અને લસણ સાથે ઉમેરીને પણ તે વપરાય છે.આના ઘટકોના પ્રમાણ ધ્યાન પૂર્વક મેળવી જોઈતા સ્વાદ અનુસારનો ગરમ મસાલો બનાવવઓ જોઈએ. ક્યારેક એકાદ મસાલાનો વિષેશ સ્વાદ જોઈએ તો તે અનુસાર તેનું પ્ર્મામાણ વધારવામાં આવે છે. સામાન્ય રીતે મસાલાના સ્વાદ અને સુગંધ મેળવવા તેને શેક્યા પછ્હી વાપરાવામાં આવે છે.

### ક્ષેત્રીય વિવિધરૂપ
એમ મનાય છે કે સ્થાનીય પરંપરા અને વ્યક્તિગત પસંદગી અનુસાર ગરમ મસાલાના ઘટકોના પ્રમાણમાં વધ ઘટ થાય છે. વાયવ્ય ભારતના ગરમ મસાલામાં સામાન્ય રીતે લવીંગ, લીલી, કાળી કે કથ્થઈ એલચી, તજ, જાવંત્રી કે જાયફળ. જો તરત્ જ વાપરવો હોય તો મરી ઉમેરી શકાય પણ લાંબા સમય રાખતાં તેની સુગંધ ઉડી જાય છે અને તેની પ્રકૃતિ પણ બદલાઈ કજાય છે. આ ક્ષેત્રના ગરમ મસાલાની બનાવટનો એક ખાસ ઘટક એટલે કાળું જીરું કે શાહજીરું. અહીં મસાલાને શેકાતા નથી સીધાંજ વાટી લેવાય છે.

### તૈયાર મસાલો
તેયાર ગરમ મસાલો બજારમાં ઘણાં ઉત્પાદકો દ્વારા વેચાય છે. ઘણાં તૈયાર મસાલામાં અમુક સસ્તાં મસાલા જેમકે લાલ મરચું, સુકવેલું લસણ, સૂંઠ, હળદર, ધાણા, બદિયાન, વરિયાળી આદિ ભેળવવામાં આવે છે. બજારું તૈયાર ગરમ મસાલો વાટેલો હોવાથી તેમાં તે સ્વાસદ સુગંધ નથી હોતાં કેમકે આ મસાલા સમયાંતરે પોતાની સુગંધ ગુમાવે છે. આ ખા મસાલા તેમાં રહેલી સુગંધને લાબા સમય સુધી જાળવી રાખે છે. આથી જરૂરતના સમયે જોઈતા પ્રમાણમાં મસાલો વાટીને  વાપરવો હિતાવહ છે.
બજારુ ગરમ મસાલાને રસોઈ માં સૌથી છેલ્લે ઉમેરાય છે જેથી  તેની સોડમ રંધાતી વખતે ઉડી ન જાય. જોાખા ગરમ મસાલાને વાપરવા હોય તો તેને રસોઈની શરૂઆતમઅં  વઘાર આદિમાં નખાય છે.

## આ પણ જુઓ
*ગુજરાતી ભોજન
*વાનગી
*ચાટ મસાલો

## સંદર્ભ
## બાહ્ય કડીઓ
*કેરળનો ગરમ મસાલો 
*પંજાબી અને કશ્મીરી ગરમ મસાલો 
*મસાલા અને કરી પાવડર
*ગરમ મસાલાની એક અન્ય કૃતિ 
*[પંજાબી ગરમ મસાલાની કૃતિ

શ્રેણી:મસાલા(https://gu.wikipedia.org/wiki/%E0%AA%B6%E0%AB%8D%E0%AA%B0%E0%AB%87%E0%AA%A3%E0%AB%80:%E0%AA%AE%E0%AA%B8%E0%AA%BE%E0%AA%B2%E0%AA%BE)
ચૈતન્ય ચરિતામૃત

**ચૈતન્ય ચરિતામૃત**ની રચના કૃષ્ણદાસ કવિરાજે કરી હતી. આ ગ્રંથમાં ગૌડીય વૈષ્ણવો જેમને સ્વયં ભગવાન શ્રી કૃષ્ણ અને રાધા રાણીના મિશ્ર અવતાર રૂપ માને છે એવા ચૈતન્ય મહાપ્રભુનું જીવન ચરીત્ર આલેખાયેલું છે.

ચૈતન્ય ચરિતામૃતમાં કુલ ત્રણ ભાગ છે.
* (૧)આદીલીલા
* (૨)મધ્યલીલા અને
* (૩)અંત્યલીલા.

આ દરેક ભાગ ચૈતન્ય મહાપ્રભુના જીવનના જુદા જુદા તબક્કાઓ પ્રમાણે વહેંચાયેલા છે.

## બાહ્ય કડીઓ 
* પૂર્ણ ચૈતન્ય ચરિતામૃત ઓનલાઈન જોવા માટે  - એ. સી. ભક્તિવેદાંત સ્વામી પ્રભુપાદ
* ભક્તિવેદાંત બુક ટ્રસ્ટનું અધિકૃત વેબસાઇટ 
* લાયબ્રેરીમાં શોધો

શ્રેણી:ધર્મ
શ્રેણી:ઇસ્કોન
શ્રેણી:ભક્તિવેદાંત બુક ટ્રસ્ટ
શ્રેણી:હરે કૃષ્ણ
શ્રેણી:ધાર્મિક સાહિત્ય
પહાડીયોલ (તા. વડાલી)

**પહાડીયોલ** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા કુલ ૮ (આઠ) તાલુકાઓ પૈકીના એક અને અરવલ્લી પર્વતમાળાના દક્ષિણ ભાગમાં આવેલા વડાલી તાલુકામાં આવેલું એક ગામ છે. પહાડીયોલ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

## નામ 
પહાડીયોલ ને સાદી ભાષામાં "પાળિયોલ" નામ થી પણ બોલવામાં આવે છે. "પહાડીયોલ કંમ્પા" નામની નવી વસાહત ગામની જોડે વસેલી છે. પહાડીયોલ શબ્દ એ પાળીયોલ નામનો અપભ્રંશ શબ્દ છે, મુળ નામ પાળીયોલ હતુ, પાળીયોલ નામકરણ પાળાજી વાઘેલા(ઠાકરડા)ના નામ ઉપરથી ઇડર રાજા દ્વારા રખાયેલુ છે. પાળોજી ઇડર રજવાડામાં ચોકીદાર હતા.

શ્રેણી:વડાલી તાલુકો
રોહિણી

**રોહિણી** હિંદુ ધર્મના મહાકાવ્ય ગ્રંથ મહાભારતમાં વર્ણવ્યા મુજબ બલરામની માતા હતી.

જ્યારે બલરામ દેવકીના પેટમા હતા ત્યારે યોગમાયાએ સંકર્ષણની ક્રીયા દ્વારા બલરામને રોહિણીના ગર્ભમા મુક્યો. માટે બલરામનું એક નામ સંકર્ષણની પણ છે.

શ્રેણી:મહાભારત
શ્રેણી:પૌરાણિક પાત્રો
શ્રેણી:હિંદુ ધર્મ
અભાપુર (તા. વિજયનગર)

**અભાપુર** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા કુલ ૮ (આઠ) તાલુકાઓ પૈકીના એક એવા વિજયનગર તાલુકામાં આવેલું એક ગામ છે. અભાપુર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

## જોવાલાયક સ્થળો 
આ ગામ પોળોના જંગલની નજીક આવેલું છે. આ ગામની હદમાં શરણેશ્વર મહાદેવ મંદિરના અવશેષો મળી આવ્યા છે. જેને રાજ્ય સંરક્ષિત સ્મારક ‍(S-GJ-350) તરીકે જાહેર કરાયેલા છે. અહીં ૨૦૧૫થી *પોળો ઉત્સવ* ઉજવવામાં આવે છે.

File:Sarneshwar, Polo Forest.JPG|શરણેશ્વર મહાદેવ મંદિર
File:Informative plate on Sharneshwar temple-abhapur.jpg|શરણેશ્વર અવશેષ પરીસરની બહાર લગાડેલી માહિતિપ્રદ તકતી.
File:Campus of Sharneshwar temple.jpg|શરણેશ્વર મહાદેવનું પરિસર, પશ્ચાદભૂમિમાં પોળોનું જંગલ.

## સંદર્ભ 
શ્રેણી:વિજયનગર તાલુકો
શ્રેણી:જોવાલાયક સ્થળો
કૃષ્ણદાસ કવિરાજ

**કૃષ્ણદાસ કવિરાજ**નો જન્મ લગભગ ૧૪૯૬ના વર્ષમાં બંગાળમાં આવેલા વર્ધમાન જિલ્લાના નૈહાટી નજીક આવેલા જામતપુર ગામમાં થયો હતો. તેમના પિતાનું નામ ભગીરથ અને માતાનું નામ સુનંદા હતું.

ચૈતન્ય ચરિતામૃતની રચના કૃષ્ણદાસ કવિરાજ એ કરી હતી. આ ગ્રંથમાં ચૈતન્ય મહાપ્રભુનું જીવન ચરીત્ર આલેખાયેલું છે. આ ઉપરાંત તેમણે ગોવિંદ લીલામૃત નામના ગ્રંથની પણ રચના કરી હતી, જેમાં વૃંદાવનમાં શ્રીકૃષ્ણ ભગવાનની લીલાઓનું આલેખન છે.

શ્રેણી:ધર્મ
શ્રેણી:ઇસ્કોન
શ્રેણી:પશ્ચિમ બંગાળ
શ્રેણી:હરે કૃષ્ણ
શ્રેણી:ધાર્મિક વ્યક્તિત્વ
મકાઈ

thumb|250px|right| મકાઈના દાણા
thumb|250px|right| મકાઈના છોડ પર મકાઈ
thumb|250px|right| વિવિધ જાતની મકાઈના ડોડા
thumb|250px|right| રસ્તા પર મકાઈના ડોડાનું વેચાણ (ભારતમાં)

**મકાઈ** (અંગ્રેજી: Maize કે Corn) એક મુખ્ય ખાદ્ય કૃષિ પાક છે, જે જાડાં અનાજ(ધાન્ય)ની શ્રેણીમાં આવે છે. મકાઈને સામાન્ય રીતે દાણા સૂકવીને તેનો લોટ દળી રોટલા બનાવી ખવાય છે. આ ઉપરાંત મકાઈના ડોડાને શેકી અથવા બાફીને ખાવાની રીત પણ ખૂબ પ્રચલિત છે. અમેરિકામાં પાયોનિયર ટાઈમ્સ નામે ઓળખાતા ગાળામાં મકાઈના લોટના બનેલા રોટલા અને બ્રેડ લોકોના રોજિંદા ખોરાકનો ભાગ હતા. આજે અમેરિકા જેવા વિકસિત દેશો મોટા પ્રમાણમાં થતા માંસાહાર માટે ઉછેરાતાં પ્રાણીઓ(જેમકે ડુક્કર)ના ખોરાક માટે મકાઈનો પણ ઉપયોગ કરે છે.

## મકાઈના ઉત્પાદન માટે જરૂરી ભૌગોલિક પરિસ્થિતિ 
## મકાઈના ઉત્પાદનનું વિશ્વ વિતરણ 
* સંયુક્ત રાજ્ય અમેરિકા
* ચીન
* બ્રાઝિલ
* મેક્સિકો
* ભારત

## સંદર્ભો 
## આ પણ જુઓ 
* રવિ પાક
* ખરીફ પાક
* ઊનાળુ પાક

શ્રેણી:ખેતી
શ્રેણી:અનાજ
શ્રેણી:ધાન્ય
શ્રેણી:આહાર
શ્રેણી:ખોરાક
હરે કૃષ્ણ મંત્ર

[thumb|190px|[ગૌડીય વૈષ્ણવ સંપ્રદાયના ભક્તો વાપરતા તુલસીની જપમાળા]]
**હરે કૃષ્ણ મહા મંત્ર**નાં પ્રણેતા શ્રી ચૈતન્ય મહાપ્રભુ હતા. ભક્તો મહા મંત્ર મોટેથી વાધ્યો સાથે મંદિરમાં અને નગર સંકિર્તન દરમ્યાન તાલબધ્ધ રીતે ગાય છે અને જપમાળા ઉપર તેનો જાપ કરે છે. સોળ શબ્દોના બનેલા આ મંત્રમાં કૃષ્ણ, રામ અને ભગવાનની અંતરંગ શક્તિ હરે (રાધા રાણી અને સીતા)નું ઉચ્ચારણ છે. આ મંત્રના સતત ઉચ્ચારણથી ઉત્પન્ન થતાં તરંગો ભગવદ્ ભક્તિ અને કૃષ્ણ ભાવનામૃતની વૃધ્ધિ કરે છે.

મહામંત્ર:
: **હરે કૃષ્ણ હરે કૃષ્ણ |** 
: **કૃષ્ણ કૃષ્ણ હરે હરે ||**
: **હરે રામ હરે રામ |** 
: **રામ રામ હરે હરે ||**

ભાવ:
હે ભગવાન, મને આ ભોતીક બંધન માથી મુક્ત કરી તારી તરફ આર્કષ અને તારી સેવામાં લગાડ.

શ્રેણી:ધર્મ
શ્રેણી:ઇસ્કોન
શ્રેણી:હરે કૃષ્ણ
રામપુરા (કુકસ)

**રામપુરા**(કુકસ) ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા મહેસાણા જિલ્લાના મહેસાણા તાલુકામાં આવેલું એક ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ડાંગર, બાજરી, તમાકુ, બટાટા, શક્કરીયાં તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.આ ગામ ની બાજુ મા કુકસ ગામ આવેલુ છે.રામપુરા ગામ મા ચૌધરી, ઠાકોર, રબારી, પંચાલ વગેરે જ્ઞાતીના લોકો રહે છે.

શ્રેણી:મહેસાણા તાલુકો
દઢવાવ (તા. વિજયનગર)

**દઢવાવ (તા. વિજયનગર)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા કુલ ૮ (આઠ) તાલુકાઓ પૈકીના એક એવા વિજયનગર તાલુકામાં આવેલું એક ગામ છે. દઢવાવ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

## ઇતિહાસ 
૭મી માર્ચ ૧૯૨૨ના રોજ વેરાનો વિરોધ કરવા માટે અંગ્રેજો વિરુદ્ધ સભા અહીં યોજવામાં આવી હતી. સભા પર ગોળીબાર કરવામાં આવતા જલિયાંવાલા બાગ હત્યાકાંડ જેવો હત્યાકાંડ અહીં સર્જાયો હતો અને ૧૨૦૦ લોકોએ જીવ ગુમાવ્યા હતા. આ શહીદોની યાદગીરીમાં પાલ ગામમાં શહીદ સ્મારક બનાવવામાં આવ્યું છે.

## સંદર્ભો 
શ્રેણી:વિજયનગર તાલુકો
દુધસાગર ડેરી

**દુધસાગર ડેરી** મહેસાણા જિલ્લાના મહેસાણા તાલુકાના મુખ્ય મથક મહેસાણા શહેરમાં આવેલી છે. આ ડેરી દુધ ઉત્પાદકો દ્વારા સહકારી ધોરણે ચલાવવામાં આવે છે. આ ડેરીનું કાર્યક્ષેત્ર મહેસાણા તેમ જ પાટણ જિલ્લો છે. દુધ ઉત્પાદન ઉપરાંત આ ડેરી પશુ કલ્યાણ કાર્યક્રમ અંતર્ગત પશુઓના દાણનું વિતરણ, માંદા પશુઓની સારવાર, પશુપાલન વિશે માર્ગદર્શન, સંવર્ધનની કામગીરી જેવાં કાર્યો પણ કરે છે.

## બાહ્ય કડીઓ 
* દુધસાગર ડેરી અધિકૃત વેબસાઇટ

શ્રેણી:મહેસાણા
બૃહદ મુંબઇ રાજ્ય

thumb|બોમ્બે પ્રેસિડેન્સી, ઉત્તર વિભાગ, ૧૯૦૯
thumb|બોમ્બે પ્રેસિડેન્સી, દક્ષિણ વિભાગ, ૧૯૦૯
ઇ. સ. ૧૯૪૭માં ભારતને આઝાદી મળ્યા બાદ, ભારત દેશ અનેક નાના રજવાડાઓમાં વહેંચાયેલો હતો. આ સમયે પશ્ચિમ ભારતમાં **બૃહદ મુંબઇ રાજ્ય** નામનું અલગ રાજ્ય અસ્તિત્વમાં હતું, જેની રાજધાની મુંબઈ હતી. આઝાદી પહેલા લગભગ ૧૭૫ વર્ષ સુધી ગાયકવાડનું શાસન હતું. ઓગણીસમી સદીના આરંભે ઈસ્ટ ઇન્ડીયા કંપનીએ મરાઠાઓને હરાવ્યા અને બ્રિટીશ હુકુમતે પોતાના સીધા અંકુશ હેઠળના પશ્ચિમ ભારતના પ્રદેશને વહીવટી અનુકુળતા માટે પાંચ પ્રદેશમાં (એજન્સી) વહેંચી દીધો હતો અને તેમનો વહીવટ મુંબઇના ગવર્નરને સોંપવામાં આવ્યો હતો. આ પાંચ એજન્સીઓ નીચે મુજબ હતી:

# રેવા કાંઠા એજન્સી
# મહી કાંઠા એજન્સી
# બનાસકાંઠા તથા પાલનપુર એજન્સી
# સાબરકાંઠા એજન્સી
# વેસ્ટર્ન ઇન્ડિયા સ્ટેટ એજન્સી

વિસ્તાર, ભાષા, ભૂગોળ અને સંસ્કૃતિની દ્રષ્ટિએ આ રાજ્ય ઘણુ અલગ હતું. જેનું ક્ષેત્રફળ ૨૬,૪૦૦ ચોરસ કિલોમીટર હતું. બૃહદ મુંબઇની શરૂઆત માઉન્ટ આબુ થી શરૂ કરીને દક્ષિણમા છેક મૈસૂરમાં તેનો અંત થતો હતો. દેખીતી રીતે તેનું આયોજન વ્યવસ્થિત રીતે ચાલતુ ન હતું. આઝાદી મળ્યા બાદ ઘણા વર્ષો પછી પણ આજ પરિસ્થિતિ રહી. અંતે સપ્ટેમ્બર ૩૦, ૧૯૫૫ના દિવસે સરકારે વિસ્તાર, ભાષા, ભૂગોળ અને સંસ્કૃતિના પાસાં તપાસીને ભાષાવાર રચી શકાતા દસેક રાજ્યો સુચવ્યા, પણ તેમાં ગુજરાત કે મહારાષ્ટ્ર જેવા કોઇ રાજ્યોનો ઉલ્લેખ ન હતો. જેના કારણે ગુજરાતી અને મરાઠી લોકોમાં અસંતોષ જાગ્યો અને અનેક આંદોલનો બાદ છેવટે ૧ મે,૧૯૬૦ના રોજ બૃહદ મુંબઇનું વિલીનીકરણ કરી મહારાષ્ટ્ર અને સૌરાષ્ટ્ર, કચ્છ તથા ગુજરાત રાજ્ય બન્યું.

ગુજરાતી ભાષી રાજ્યની માંગ સાથે મહાગુજરાત આંદોલન અને મરાઠી ભાષી રાજ્યની માંગ સાથે સંયુક્ત મહારાષ્ટ્ર આંદોલન ચલાવાયા.

## મુખ્યમંત્રી 
બૃહદ મુંબઈ રાજ્યને ત્રણ મુખ્યમંત્રીઓ રહી ચુક્યા હતા.

* બાલાસાહેબ ગંગાધર ખેર (૧૯૪૭-૧૯૫૨)
* મોરારજી દેસાઈ (૧૯૫૨-૧૯૫૭)
* યશવંતરાવ ચવાણ (૧૯૫૭-૧૯૬૦)

## રાજ્યપાલ 

ImageSize = width:800 height:auto barincrement:12
PlotArea  = top:10 bottom:50 right:130 left:20
AlignBars = late

DateFormat = yyyy
Period     = from:1948 till:1960
TimeAxis   = orientation:horizontal
ScaleMajor = unit:year increment:6 start:1948

Colors     =
  id:canvas      value:rgb(0.97,0.97,0.97)
  id:PA   value:blue legend: નિયુક્ત

Legend     = columns:2 left:150 top:24 columnwidth:100

Backgroundcolors = canvas:canvas

BarData =
  barset:TNG

PlotData=
  width:5 align:left fontsize:S shift:(5,-4) anchor:till
  barset:TNG

  from:1948 till:1952 color:PA text:"રાજા શ્રી મહારાજા સિંહ (1948–1952)"
  from:1952 till:1954 color:PA text:"ગીરીજા શંકર બાજપાઈ (1952–1954)"
  from:1955 till:1956  color:PA text:"હરીકૃષ્ણ મહતાબ" (1955–1956)"
  from:1956 till:1960 color:PA text:"શ્રી પ્રકાશ" (1956–1960)"
 

## આ પણ જુઓ 
* મહાગુજરાત આંદોલન

શ્રેણી:ઇતિહાસ
શ્રીખંડ

**શ્રીખંડ** (મરાઠી:श्रीखंड) એ દહીંમાંથી બનાવવામાં આવતી એક ભારતીય મીઠાઈ છે. પારંપારિક ગુજરાતી ભોજન અને મરાઠી ભોજનનું આ એક મુખ્ય મિષ્ટાન છે. ગુજરાતી થાળી સાથે આને મિષ્ટાન તરીકે પીરસવામાં આવે છે. આ એક દુગ્ધ પદાર્થ છે, જેની બનાવટ એકદમ સહેલી છે પણ તેને બનતા ઘણી વાર લાગે છે. આની બનાવટમાં દહીંને એક પોટલીમાં બાંધીને લટકાવી દેવામાં આવે છે જેથી તેમાં રહેલું પાણી નીતરી જાય અને એક જાડું દહીં નિર્માણ થાય. તેમાં સૂકામેવા અથવા તાજા ફળો જેમકે કેરીનો રસ ઉમેરવામાં આવે છે. અન્ય ઉમેરાતા પદાર્થ છે સાકર[ખાંડ], એલચી[इलायची][ઈલાયચી] પાવડર, અને કેસર[केसर]. શ્રીખંડ પશ્ચિમ ભારતનાં રાજ્યો ગુજરાત અને મહારાષ્ટ્રમાં પ્રખ્યાત છે.

કપડાથી છાણેલી દહીંમાં સાકર ઉમેરીને તેને અત્યંત જોરથી હલાવીને  મિશ્ર કરવામાં આવે છે. હેન્ડ બ્લેંડર પણ વાપરી શકાય છે. છેવટે તેમાં એલચી અને કેસર ઉમેરવામાં આવે છે. આ વાનગી ઠંડી ઠંડી પીરસાય છે.ગુજરાતી ભોજનમાં પુરીને સાઈડડીશ તરીકે પુરી સાથે (ખાસ કરીને "ખાજા પુરી" સાથે) કે જમ્યાબાદના મિષ્ટાન (ડેઝર્ટ)તરીકે પણ ખાઈ શકાય છે. આને શાકાહારી ગુજરાતી થાળી ના એક ભાગ તરીકે હોટેલોમાં સામાન્ય રીતે પીરસવામાં આવે છે. લગ્ન સમારંભમાં આ વાનગી લોકપ્રિય છે. આને ઠંદો પાડી પીરસવામાં આવે છે. તીખાં મસાલેદાર શાક જેવી વાનગીઓનો આ પ્રતિ આહાર બની જાય છે. 
  
આનું એક પ્રખ્યાત વિવિધ રૂપ આમ્ર ખંડ તરીકે પ્રખ્યાત છે, જેમાં શ્રીખંડ સાથે કેરીનો ગર પણ નાખવામાં આવે છે, અને તેને બ્લેંડરથી ભેળવાય છે. ગુજરાતના અન્ય ભાગમાં મઠો તરીકે ઓળખાતી વાનગી લોકપ્રિય છે. બનાવવાની કૃતિ તો એકજ છે પણ મઠોમાં તાજા ફળોના ટુકડા અવશ્ય નખાય છે.

શ્રીખંડ આ વાનગી એવી સર્વતોમુખી વાનગી છે કે તેમાં તમારી કલ્પના સાથે જોઈએ તેટલી  વિવિધતા આણી શકાય છે. હાલમાં મહારાષ્ટ્રમાં શ્રુતિ શ્રીખંડ એ ફ્રુટ ખંડ બહાર પાડ્યું છે, જેમાં સફરજન, ચીકુ, અનાનસના ટુકડાં આવે છે. અમુક ખાનગી ઉત્પાદકો સ્ટ્રોબેરી શ્રીખંડ પણ બનાવે છે.

## શ્રીખંડ બનાવવાની રીત
શ્રીખંડ બનાવવા માટેની મુખ્ય જરૂરીયાત છે ચક્કો જે બનાવાવો ખૂબ સરળ છે. 

૧.    આખા દહીને ફેટીને સુતરાઉ કપડામાં મજબૂત પોટલી બાંધી આખી રાત પાણી નીચોવા લટકાવી દેવુ. 

૨.    પાણી નીકળી જતા દહીનો ચક્કો પોટલીમાંથી કાઢી લેવો. 

૩.    ચક્કાનાં વજન જેટલી ખાંડ ચક્કામાં ભેળવીને ખાંડ ઓગળી જાય ત્યા સુધી થોડી થોડી વારે ભેળવતાં રહેવુ અને પાછુ ઠંડુ કરવા મૂકી દેવુ.

૪.    ખાંડ અને ચક્કો સમરસ થઈજાય પછી મિશ્રણને જાડી ગરણીમાં નાખી શ્રીખંડ માંથી ગઠ્ઠઠા કાઢી લેવા.

૫.    ઇલાઈચીનો ભુકો, બદામ અને પિસ્તાની કાતરીઓ તથા કેસર ભેળવીને પીરસી શકાય છે.

(શ્રીખંડ માં સ્વાદ અને રુચિ અનુસાર તાજા ફળો પણ મેળવી શકાય છે. ખાંસ કરીને નાંરગી, દ્રાક્ષ, અનાનસ, સ્ટ્રૉબેરી, જેવા ફળો અજમાવવા જેવા છે. પાકી કેરી નો ગર પણ નાખી આમ્રખન્ડ બનાવી શકાય છે. શ્રીખંડ હમેશા ઠંડો પીરસવો અને ફળો શ્રીખંડ આરોગતા પહેલા ઉમેરવા.)

## સંદર્ભ 
## બાહ્ય કડીઓ
* શ્રીખંડ કૃતિ 
* શ્રીખંડ 
* ઘેર આમ્રખંડ બનાવવાની કૃતિ

શ્રેણી:મીઠાઈ
શ્રેણી:ગુજરાતી વાનગી
શ્રેણી:ગુજરાતી ભોજન
શ્રેણી:આહાર
મિસળ

**મિસળ** (મરાઠી:मिसळ), અર્થાત્ "મિશ્રણ", એ મહારાષ્ટ્રની એક સ્વાદિષ્ટ વાનગી છે. આ વાનગી સવારના નાસ્તામાં કે બપોરના ભોજનમાં પણ ખવાય છે. આ વાનગી બનાવવામાં સરળ છે, સસ્તી છે અને પૌષ્ટીક છે. મિસળનો સ્વાદ મધ્યમ તીખો થી અત્યંત તીખો હોઈ શકે છે. ખાણીપીણી બજારમાં પણ મિસળ એ અત્યંત લોકપ્રિય વાનગી છે. ગુજરાતમાં એ સેવ ઉસળ તરીકે ઓળખાય છે.

આ વાનગીનું ઉદગમ મહારાષ્ટ્રનો દેશ ક્ષેત્ર છે.

## ઘટકો 
મિસળ બનાવવા વપરાતા ઘટકો નીચેના બધાં કે અમુક ઘટકો મિશ્ર કરાવી બનાવી શકાય છે:
* ઉસળ, મઠ કે સફેદ વટાણા (કઠોળ)નું ઘાટા રસાવાળું શાક
* બટેટાનું કોરું શાક (સુકી ભાજી)
* દહીં (વૈકલ્પિક)
* ચેવડો
* ફરસાણ
* આને ડુંગળી અને ટમેટા અને કોથમીરથી સજાવો

આના ઘટક પદાર્થોના થર કરીને પીરસાય છે. અને તે વધુ તીખી હોય છે.

દહીં મિસળ પણ અત્યંત લોકપ્રિય છે તેમાં ઉસળનો સ્વાદ વધારવા દહીં ઉમેરવામાં આવે છે.

## ચિત્ર ગેલેરી

File:मिसळ पाव रस्सा.jpg|મિસળ પાંઉ
File:कांदा.jpg|ડુંગળી
File:मिसळ.jpg|રસો (શાક)
File:कांदा पोहे व इतर पदार्थ.jpg|કાંદા પૌંઆ વ.
File:पाव (मिसळ पाव).jpg|પાંઉ
File:मिसळ पाव.jpg|મિસળ પાંઉ

## સંદર્ભ
શ્રેણી:મરાઠી વાનગીઓ
શ્રેણી: વાનગી
શ્રેણી: ફરસાણ
શ્રેણી:અલ્પાહાર
શ્રેણી:મુંબઇની પ્રખ્યાત વાનગીઓ
જર્મન ભાષા

**જર્મન ભાષા** એ યુરોપ ખંડમાં આવેલા જર્મની દેશની અધિકૃત ભાષા અને રાષ્ટ્રભાષા છે. તે મોટેભાગે મધ્ય યુરોપમાં બોલાય છે. તે જર્મની, ઓસ્ટ્રિયા, સ્વિત્ઝર્લેન્ડ, લિચટેન્સ્ટાઇન અને ઇટાલિયન પ્રાંતના દક્ષિણ ટાયરોલમાં સૌથી વ્યાપકપણે બોલાતી અને સત્તાવાર અથવા સહ-સત્તાવાર ભાષા છે. તે લક્ઝમબર્ગ અને બેલ્જિયમની સહ-સત્તાવાર ભાષા પણ છે, તેમજ નામિબિયામાં રાષ્ટ્રીય ભાષા પણ છે. જર્મન પશ્ચિમ જર્મનભાષાની શાખાની અંદરની અન્ય ભાષાઓ જેવી જ છે, જેમાં આફ્રિકન્સ, ડચ, અંગ્રેજી, ફ્રિસિયન ભાષાઓ, લો જર્મન, લક્ઝમબર્ગિશ, સ્કોટ્સ અને યિદ્દિશનો સમાવેશ થાય છે. તેમાં ઉત્તર જર્મનિક જૂથની કેટલીક ભાષાઓ, જેમ કે ડેનિશ, નોર્વેઅને સ્વીડિશ સાથે શબ્દભંડોળમાં ગાઢ સમાનતાઓ પણ છે. જર્મન અંગ્રેજી પછી બીજી સૌથી વ્યાપક પણે બોલાતી જર્મનભાષા છે.

જર્મન ભાષા વિશ્વની મુખ્ય ભાષાઓમાંની એક છે. તે યુરોપિયન યુનિયનની અંદર સૌથી વધુ બોલાતી મૂળ ભાષા છે. જર્મનને વિદેશી ભાષા તરીકે પણ વ્યાપક પણે શીખવવામાં આવે છે, ખાસ કરીને યુરોપમાં અને યુનાઇટેડ સ્ટેટ્સમાં, જ્યાં તે અંગ્રેજી અને ફ્રેન્ચ ભાષા પછીની ત્રીજી સૌથી વધુ શીખવવામાં આવેલી વિદેશી ભાષા છે. આ ભાષા ફિલસૂફી, ધર્મશાસ્ત્ર, વિજ્ઞાન અને તકનીકીના ક્ષેત્રોમાં પ્રભાવશાળી રહી છે. તે બીજી સૌથી વધુ ઉપયોગમાં લેવાતી વૈજ્ઞાનિક ભાષા છે અને વેબસાઇટ્સ પર સૌથી વધુ ઉપયોગમાં લેવાતી ભાષાઓમાંની એક છે. જર્મન ભાષી દેશો નવા પુસ્તકોના વાર્ષિક પ્રકાશનની દ્રષ્ટિએ પાંચમા ક્રમે છે, જેમાં વિશ્વના તમામ પુસ્તકો (ઇ-પુસ્તકો સહિત)નો દસમો ભાગ જર્મન ભાષામાં પ્રકાશિત થયો છે.

જર્મન ભાષાએ ૬ દેશ ની મુખ્ય ભાષા કે સત્તાવાર ભાષા છે. અને ૧૩ દેશમા ઓછા પ્રમાણમા બોલાય છે.

શ્રેણી:યુરોપ
શ્રેણી:ભાષાઓ
બોરપાડા (કપરાડા)

**બોરપાડા (કપરાડા)** ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ ભાગમાં આવેલા વલસાડ જિલ્લામાં આવેલા અને મહારાષ્ટ્ર રાજ્યને અડીને આવેલા એવા કપરાડા તાલુકામાં આવેલું એક  ગામ છે. આ ગામમાં પ્રાથમિક શાળા તેમ જ આંગણવાડીની સગવડ પ્રાપ્ય છે. બોરપાડા ગામમાં ૧૦૦ ટકા આદિવાસી લોકો વસે છે. આ ગામ જંગલોથી ભરપૂર ડુંગરાળ પ્રદેશમાં આવેલું છે. અહીંના લોકોનો મુખ્ય વ્યવસાય ખેતી અને પશુપાલન છે. અંહી 
નાગલી, ડાંગર, વરાઇ જેવાં ધાન્યો પાકે છે. અહીંના લોકો કુકણા બોલી બોલે છે, જે ગુજરાતી ભાષાથી એકદમ અલગ હોય છે. 

આ ગામથી નજીકનું હવાઇમથક દક્ષિણ દિશામાં મુંબઇ તેમ જ ઉત્તર દિશામાં સુરત ખાતે આવેલું છે.

શ્રેણી:કપરાડા તાલુકો
શ્રેણી:વલસાડ જિલ્લો
ડાયનાસોર

thumb|વિવિધ પ્રકારના ડાયનોસોરના હાડપિંજરો
**ડાયનાસોર** એ સરિસૃપોની પેટા જાતિ છે. લગભગ ૧૬૦ કરોડ વર્ષો સુધી પૃથ્વી પર તેમનુ રાજ હતું. ડાયનોસોર્સ (લેટિન: ડાયનાસોરિયા), જેનો અર્થ ગ્રીક ભાષામાં *મોટી ગરોળી* છે. ડાયનોસોરનો સમયગાળો ટ્રાયસિક સમયગાળાના અંતથી (લગભગ ૨.૩ કરોડ વર્ષો પહેલાં) થી ક્રેટાસીઅસ અવધિ (લગભગ ૬.૫ કરોડ વર્ષો પહેલા) ના અંત સુધીનો ગણાય છે. ત્યાર પછી તેમાંથી મોટાભાગના ક્રેટિસિયસ-ટ્રાયોલોજી લુપ્ત થવાના પ્રસંગના પરિણામ રૂપે લુપ્ત થઈ ગયા.

અશ્મિભૂત અવશેષો સૂચવે છે કે પક્ષીઓ જુરાસિક સમયગાળા દરમિયાન થ્રોપોડ ડાયનાસોરથી ઉદ્ભવ્યા હતા, અને મોટાભાગના પક્ષીશાસ્ત્રીઓ પક્ષીઓને આજકાલ ડાયનોસોરના જીવંત વંશજ માને છે.

ડાયનોસોર પ્રાણીઓના વિવિધ જૂથો હતા. અત્યાર સુધી ૫૦૦ વિવિધ વંશો અને ડાયનોસોરની ૧૦૦૦થી વધુ જાતિઓ શોધી કઢાઇ છે અને તેમના અવશેષો પૃથ્વીના દરેક ખંડ પર જોવા મળે છે. કેટલાક ડાયનોસોર શાકાહારી અને કેટલાક માંસાહારી હતા. કેટલાક દ્વિપક્ષી અને કેટલાક ચાર પગવાળા હતા, જ્યારે કેટલાક તેમના શરીરની મુદ્રામાં જરૂરી રીતે બાયપોડ અથવા ચૂડાપદ બદલી શકે છે. ઘણી પ્રજાતિઓની હાડપિંજરની રચના વિવિધ ફેરફારોથી વિકસિત થઈ, જેમાં હાડકાના શેલ, હોર્ન અથવા ક્રેસ્ટનો સમાવેશ થાય છે. તેમ છતાં ડાયનાસોર સામાન્ય રીતે તેમના મોટા કદ માટે જાણીતા છે, કેટલીક ડાયનાસોર જાતિઓ કદ માનવીઓ જેટલી હતી અને કેટલીક માનવીઓ કરતાં નાની હતી. ડાયનાસોરના કેટલાક સૌથી પ્રખ્યાત જૂથોએ ઇંડા મૂકવા માટે માળખા બનાવ્યા હતા અને આધુનિક પક્ષીઓની જેમ તેમને ઇંડા હતા.

"ડાયનાસોર" શબ્દનો ઉપયોગ સર રિચાર્ડ ઓવેન દ્વારા ૧૮૪૨માં કરવામાં આવ્યો હતો અને આ માટે તેમણે ગ્રીક શબ્દ ડીનોસ - "ભયંકર, શક્તિશાળી, આશ્ચર્યજનક + સોરોઝ - "ગરોળી" નો ઉપયોગ કર્યો હતો. વીસમી સદીના મધ્યભાગ સુધી, વૈજ્ઞાનિક સમુદાયે ડાયનાસોરને આળસુ, મુર્ખ અને ઠંડા લોહીવાળા પ્રાણી માન્યા, પરંતુ ૧૯૭૦ના દાયકા પછીના મોટાભાગના સંશોધનોએ આ હકીકતને સમર્થન આપ્યું છે કે તેઓ સક્રિય પ્રાણીઓ હતા.

ઓગણીસમી સદીમાં પ્રથમ ડાયનાસોર અવશેષો મળી આવ્યા હોવાથી, ડાયનાસોરના હાડપિંજર વિશ્વના સંગ્રહાલયોમાં એક મુખ્ય આકર્ષણ બની ગયા છે. ડાયનાસોર વિશ્વભરની સંસ્કૃતિનો એક ભાગ બની ગયા છે અને તેમની લોકપ્રિયતા સતત વધી રહી છે. વિશ્વની કેટલીક સૌથી વધુ વેચાયેલી પુસ્તકો ડાયનાસોર પર આધારિત છે, તેમજ જુરાસિક પાર્ક જેવી ફિલ્મો કે જેણે તેમને વિશ્વભરમાં લોકપ્રિય બનાવવામાં મહત્વપૂર્ણ ભૂમિકા ભજવી છે. આને લગતી નવી શોધો મીડિયા દ્વારા નિયમિતપણે આવરી લેવામાં આવે છે. ડાયનોસોરના સુવર્ણ યુગને મેસોઝોઇક યુગ કહેવામાં આવે છે.

## આ પણ જુઓ 
* રાજાસોરસ
બાલવા

**બાલવા** ગામ ભારત દેશના પશ્ચિમ ભાગમાં આવેલા ગુજરાત રાજ્યમાં આવેલા સૌરાષ્ટ્ર વિસ્તારમાં આવેલા જામનગર જિલ્લામાં આવેલા જામજોધપુર તાલુકામાં આવેલું એક ગામ છે. બાલવા  ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, બાજરી, કપાસ, દિવેલી, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ત થયેલી છે. આ ગામની વસ્તી આશરે ૧૯૦૦ જેટલી છે.

શ્રેણી:જામજોધપુર તાલુકો
શ્રેણી:સૌરાષ્ટ્ર
કાકોરી કાંડ

ભારતીય સ્વાતંત્ર્ય સંગ્રામના ક્રાંતિકારીઓ દ્વારા ચલાવવામાં આવી રહેલા આઝાદીના આંદોલનને ગતિમાન કરવાને માટે ધનની તત્કાલ વ્યવસ્થાની જરુરિયાતને ધ્યાનમાં રાખી શાહજહાંપુરમાં મળેલી બેઠકમાં રાજેન્દ્રનાથજીએ અંગ્રેજ સરકારનો ખજાનો લૂંટવા માટેની યોજના બનાવી. આ યોજનાને અંજામ આપવા માટે રાજેન્દ્રનાથજીએ ૯મી ઓગસ્ટ, ૧૯૨૫ના દિવસે લખનૌ વિસ્તારમાં કાકોરીથી ઉપડેલી આઠ ડાઉન ટ્રેન પર ક્રાંતિકારી રામપ્રસાદ બિસ્મિલ, અશફાક ઊલ્લા ખાન અને ઠાકુર રોશન સિંહે તેમના ૧૯ અન્ય સહયોગીઓની મદદ વડે હુમલો કર્યો હતો. ત્યાર બાદ અંગ્રેજી હુકૂમત દ્વારા બધા ૨૩ ક્રાંતિકારીઓ પર **કાકોરી કાંડ** નામથી સશસ્ત્ર યુદ્ધ છેડવાનો તથા ખજાનો લૂંટવા માટેનો મુકદમો ચલાવવામાં આવ્યો હતો. આ મુકદમામાં રાજેન્દ્રનાથ, રામપ્રસાદ બિસ્મિલ, અશફાક ઉલ્લા ખાન તથા રોશન સિંહ એમ ચાર જણને ફાંસીની સજા સંભળાવવામાં આવી હતી.
## બાહ્ય કડીઓ 
* 

શ્રેણી:ભારતનો સ્વાતંત્ર્ય સંગ્રામ
વીરેશ્વર (તા. વિજયનગર)

**વીરેશ્વર (તા. વિજયનગર)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા કુલ ૮ (આઠ) તાલુકાઓ પૈકીના એક એવા વિજયનગર તાલુકામાં આવેલું એક ગામ છે. વીરેશ્વર ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

## વીરેશ્વર મહાદેવ 
અહીં વીરેશ્વર મહાદેવનું પ્રાચીન મંદિર આવેલું છે, જે વિક્રમ સંવત ૧૩૬૧માં બાંધવામાં આવ્યું હતું.

### છબીઓ 

ચિત્ર:Vireshwar at polo forest0.jpg|વીરેશ્વર સંકુલનું એક દૃષ્ય
ચિત્ર:Vireshwar at polo forest2.jpg|વીરેશ્વર સંકુલની આસપાસ આવેલું જંગલ
ચિત્ર:Vireshwar at polo forest8.jpg|વીરેશ્વર સંકુલનું અન્ય દૃષ્ય
ચિત્ર:વીરેશ્વર મહાદેવ.jpg|વીરેશ્વર મહાદેવ

## સંદર્ભ 
શ્રેણી:વિજયનગર તાલુકો
હિડિંબા

thumbnail|હિડિંબા અને ભીમ
હિડિંબ મહાભારતમાં જણાવ્યા અનુસાર તે સમયમાં એક રાક્ષસ હતો, જેણે પોતાની બહેન **હિડિંબા** સાથે વનમાં રહેતો હતો.  હિડિંબા કાલી માતાની ભક્ત હતી, અને તે પ્રતિદિન ચઢાવાના રૂપમાં એક મનુષ્યની બલિ માતાને  આપતી હતી. એક દિવસ હિડિંબ બહેન માટે માનવ બલિ હેતુ વનવાસરત પાંડવ ભાઈઓમાંથી એક ભીમને પકડી લાવ્યો. હિડિંબા ભીમને જોઇ તેના પર મોહિત થઇ ગઈ, અને ભીમને કહેવા લાગી કે તેણી પોતાના ભાઈ હિડિંબથી  ભીમને બચાવીને કોઇ દૂર સ્થાન પર મોકલી દેશે. જ્યારે ઘણો સમય થવા છતાં પણ હિડિંબા માનવ બલિ માટે ભીમને લઇને નહીં આવી, ત્યારે હિડિંબ પોતાની બહેન પાસે પહોંચ્યો અને ભીમ સાથે વિહાર કરતી હિડિંબાને મારવા માટે દોડ્યો. ત્યાં ભીમે તેને લલકાર્યો અને એનો વધ કર્યો. આ પછી ભીમ અને હિડિંબાએ ગાંધર્વ વિવાહ કર્યા. ત્યારબાદ હિડિંબાએ ઘટોત્કચ નામક પુત્રને જન્મ આપ્યો.  

મહાભારતના યુદ્ધમાં ઘટોત્કચ પાંડવોની સેના ત‍રફથી વીરતાપૂર્વક ભાગ લઇ લડ્યો હતો. 

શ્રેણી:મહાભારત
શ્રેણી:હિંદુ ધર્મ
સુકો મેવો

thumb|right|સુકો મેવો
thumb|કિસમિસ એક સામાન્ય સૂકો મેવો છે.
[thumb|સૂકવેલો ઓર્ગેનિક [જરદાળુ. ]]

**સૂકો મેવો** એટલે પ્રાકૃતિક કે કૃત્રિમ રીતે સૂકવણી કરીને તેમાં રહેલ ભેજ ઓછો કરેલા ફળો કે શિંગો. ગુજરાતીમાં સૂકવેલ ફળો અને શિંગોમાટે એક જ શબ્દ વપરાય છે. જ્યારે અંગ્રેજીમાં સૂકવણી કરે ફળો માટે ડ્રાયફ્રુટ અને શિંગો માટે નટ્સ એ શબ્દ વપરાય છે. સૂકી દ્રાક્ષ (મનુકા, કિશમિસ), જરદાલુ, સૂકવેલા અંજીર અને ખજૂર એ ડ્રાય ફ્રુટના ઉદાહરણ છે. બદામ ,કાજુ, પિસ્તા આદિ નટ્સના ઉદાહરણ છે. અન્ય ફળો જેમ કે સફરજન, આલુ, કેળાં, ચેરી, ક્રેન બેરી, , કીવીફળ, કેરી, પપૈયા, પીચ, પેર, પેર્સીમોન, પાઈનેપલ, સ્ટ્રોબેરી અને ટમેટાંની પણ સૂકવણી કરી શકાય છે.

## પોષણ 
સૂકવણી ફળોને શીતકની (રેફ્રિજરેટર) ગેરહાજરીમાં પણ ફળોને લાંબાસમય સૂધી સાચવવામં મદદ કરે છે.જ્યારે તાજા ફળો નથી મળતાં, અમુક ક્ષેત્રમાં ન મળતા હોય કે અમુક જગ્યાએ લઈ જવા અયોગ્ય હોય, તેવા સમયે ડ્રાયફ્રુટ એક વિકલ્પ પૂરું પાડે છે. સવારના નાસ્તામાં ખવાતી સિરિયલ નામની વાનગીને પકવતી વખતે તેમાં સૂકાફળો ઉમેરવામાં આવે છે. 

તાજા ફળોની જેમ, સૂકા મેવા પણ (વિટામિન,A, B1, B2, B3,B6, પેન્ટોથેનીક એસિડ) અને પાચક ક્ષાર (કેલ્શિયમ, આયર્ન લોહ, મેગ્નેશિયમ, ફોસ્ફરસ, પોટેશિયમ, સોડિયમ, કોપર, મેન્ગેનીઝ) માં સમૃદ્ધ હોય છે.

સૂકવણી આ ફળોની જળ ધારકતા ઓછી કરે છે આને લીધે આ ફળોની સોડમ તાજા ફળો કરતાં વધુ તીવ્ર હોય છે.

## ગ્રાહક ઉત્પાદનો 
આખા સૂકાફળો સાથે, ફળોનો રસ પ્યૂરી ને સૂકવીને તેની પાતળી ચાદરો બનાવાય છે. તેને ફ્રુટ લેધર કહે છે કેમકે તે ચામડા જેવી દેખાવમાં અને સપાટીમાં લાગે છે. 

ધંધાદારી રીતે તૈયાર કરેલ સૂકવેલા ફળોમાં સલ્ફર ડાયોક્સાઈડ હોવાની શક્યતા છે જે સંવેદી લોકોમાં અસ્થમા પેદા કરી શકે છે.
; સલ્ફર ડાયોક્સાઈડ વિનાના ડ્રાય ફ્રુટ પણ મળે છે. ઓક્સિડેશન થી થતાં ફળોના નુકશાનથી બચવા તેમાં સલ્ફર ઉમેરવામાં આવે છે, જેથી ઘેરા રંગના ફળો અને એક હળવી ચા જેવી સોડમ સૂકા ફળોને મળે છે. ફળોના રંગોને પણ અમુક હદે બદલી શકાય છે.આના સ્વાદને પણ અમુક હદે સુધારાય છે (જેમકે ફળોને સૂકવતા પહેલાં લીંબુ અને પાણી ના મિશ્રણમાં પલાળવામાં આવે છે.)

હાલના વર્ષોમાં સૂકા ફળો તે " ખાવા માટે તૈયાર " હોય છે તે પ્રચલિત બન્યાં છે. આ ફળોને સાચવવાતેને સીલ બંદ રાખવા જોઈએ.આ પ્રકારના જર્દાલુ જેવા ફળો ચાવવા પડતાં નથી તે નરમ હોય છે.

## સ્વાસ્થ્ય મુદ્દા 
તાઈપેઈ, તાઈવાનના ૩૩% સૂકા ફળોએ સ્વાસ્થની મૂળભૂત પરીક્ષા પાર ના કરી, તેમાં સાયક્લેમેટની આત્યંતીક માત્રા હતી., તેમાંના અમુકમાં તો નિર્ધારીતે પ્રમાણ કરતાં ૨૦ ગણું હતું. સાયક્લેમેટનું વધુ પડતું સેવન બ્લેડર કેન્સર કરાવે છે..

## સંદર્ભ 
## બાહ્ય કડીઓ 
* I.N.C. - Nut and Dried Fruit Council Foundation

શ્રેણી:ખોરાક
શ્રેણી:સૂકોમેવો
અરાલ સમુદ્ર

**અરાલ સમુદ્ર** ઉઝબેકિસ્તાન અને કઝાકિસ્તાનની સરહદ પર આવેલો સમુદ્ર છે.

ભૂસ્તરશાસ્ત્રીઓના મત પ્રમાણે લગભગ ૨૫ લાખ વર્ષ પહેલા અરાલ સમુદ્રનુ અસ્તિત્વ ન હતું ત્યારે આદિકાળમાં યુરેશીયા (યુરોપ + એશીયા) ખંડના દક્ષિણે ટિથિસ નામનો સમુદ્ર ફેલાયેલો હતો. ઉત્તર તરફ પ્રવાસ ખેડતો ભારતીય ઉપખંડ યુરેશીયા જોડે ટકરાયો, ત્યારે ટિથિસ સમુદ્ર આપોઆપ નાબુદ થયો. ભારતીય ઉપખંડનો પોપડો યુરેશીયન પ્લેટ નીચે સરક્યો આ ભુસ્તરીય ટક્કરે આઘાતનાં મોજાં છેક મધ્ય એશીયા સુધી પહોંચાડ્યાં. પારીણામે ત્યાં પણ ઉથલપાથલો મચી. ગ્રેનાઇટના અમુક થરો ત્યાં સખત દબાણના માર્યા ફસકી પડ્યા. ભુસપાટી કરતા સહેજ નીચે બેસી ગયા. પ્રક્રિયા બહુ ધીમી ચાલી, પરંતુ લાંબે ગાળે જે ત્રણ નાનાં બેસીનો રચાયાં તેમાં કાળો સમુદ્ર, કાસ્પિયન સમુદ્ર, તથા અરાલ સમુદ્ર એમ ત્રણ સમુદ્રો બન્યા.

ચિત્ર:Aral sea 1985 from STS.jpg|અવકાશમાંથી અરાલ સમુદ્ર, ઓગસ્ટ ૧૯૮૫
ચિત્ર:AralSea(1997) NASA STS085-503-119.jpg|અવકાશમાંથી અરાલ સમુદ્ર, ૧૯૯૭
ચિત્ર:Aral Sea Continues to Shrink, August 2009.jpg|અવકાશમાંથી અરાલ સમુદ્ર, ઓગસ્ટ ૨૦૦૯
ચિત્ર:Aral Sea.gif|સૂકતો જતો અરાલ સમુદ્ર: ૧૯૬૦-૨૦૧૪

અરાલ સમુદ્રને જન્મ આપનાર મુખ્ય નદી અમુદરીયા છે જે અફઘાનિસ્તાનના પહાડોમાંથી નીકળીને કિઝિલ કુમ તરીકે ઓળખાતા રણપ્રદેશ વચ્ચે પસાર થઇને અરાલ સમુદ્રને મળે છે. ઇ.સ. પૂર્વે ચૌથી સદીમાં ગ્રીસના સિકંદરે મધ્ય એશીયા પર આક્રમણ કરવા અહીં પડાવ નાખેલો. ૨૦મી સદીના સર્વેક્ષણ મુજબ અરાલ સમુદ્રનું ક્ષેત્રફળ ૬૮,૦૦૦ ચોરસ કિલોમીટર હતું, પરંતુ બાષ્પીભવનને લીધે તેનું સ્તર દર વર્ષે ૩ ફીટ ઘટતું હતું.

## બાહ્ય કડીઓ 
* 

શ્રેણી:સમુદ્ર
ઘોરવાડા (તા. હિંમતનગર)

**ઘોરવાડા (તા. હિંમતનગર)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા કુલ ૮ (આઠ) તાલુકાઓ પૈકીના એક એવા હિંમતનગર તાલુકામાં આવેલું એક  ગામ છે. ઘોરવાડા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:હિંમતનગર તાલુકો

## નામ 
ઘોરવાડા નામકરણ ઘોરા નામના લોઢા શાખના રબારી ના નામ પરથી પડેલ છે, કહેવાય છે ઘોરો રબારીને સાત ભાઈઓ હતા જે હાલના વિજાપુર તાલુકાના આગલોડ ગામથી આવી સાતેય ભાઈઓએ જુદી જુદી જગ્યાએ સાત ગામ વસાવ્યા જેમ કે જાંબા એ જાંબુડી, ઘોરા એ ઘોરવાડા, તીતા એ તીતપુર વગેરે
ગઢોડા (તા. હિંમતનગર)

**ગઢોડા (તા. હિંમતનગર)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા કુલ ૮ (આઠ) તાલુકાઓ પૈકીના એક એવા હિંમતનગર તાલુકામાં આવેલું એક , આશરે ૩૦૦૦ ની વસ્તી ધરાવતું, મોટું ગામ છે. ગામમાં ગઢબ્રહ્માણી માતાનું મોટું ખૂબ જ સુંદર મંદિર આવેલું છે, માતાજીના નામ પરથી ગામનું નામ ગઢોડા પડેલું હોવાનું મનાય છે. ગઢોડા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. તથા ગામના ઘણા લોકો શિક્ષક નો વ્યવસાય કરે છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલા,મગફળી,ડાંગર તેમ જ શાકભાજીના પાકની ખેતી કરવામાં આવે છે. આ ગામમાંમાધ્યમિક શાળા, બે પ્રાથમિક શાળા, પંચાયતઘર, આંગણવાડી, બેન્ક તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:હિંમતનગર તાલુકો
ગઢા (તા. હિંમતનગર)

**ગઢા (તા. હિંમતનગર)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા કુલ ૮ (આઠ) તાલુકાઓ પૈકીના એક એવા હિંમતનગર તાલુકામાં આવેલું એક ગામ છે. ગઢા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ગામમાં નદી નથી પણ નદી જેવી એક નાનકડી નહેર (વાંઘું) જે ગામમાં વહેતી જાય છે અને મોટી નદી નહીં પણ એક નાનકડી નદી ભમરાને મળે છે.

આ ગામમાં ખીમજીભાઈ કાનડીયા નામના એક સંશોધક છે, જેઓએ સમાજોપયોગી અનેક સંશોધનો કર્યા છે, જેને માટે તેમને ભારતના તત્કાલિન રાષ્ટ્રપતિ (અબ્દુલકલામ આઝાદ)ના હાથે વર્ષ ૨૦૦૦માં એવોર્ડ મળ્યો હતો. અહીં એક શાળા આવેલી છે જેનુ નામ નૂતન માધ્યમિક શાળા છે.

## સંદર્ભ 
શ્રેણી:હિંમતનગર તાલુકો
જલેબી

**ઈમરતી** અને **જલેબી** એ ભારતીય ઉપમહાદ્વીપના દેશોમાં જેવા કે ભારત, પાકિસ્તાન, નેપાળ અને બાંગ્લાદેશમાં મિઠાઈ છે.

તેને ખીરાને તળી તેને સાકરની ચાસણીમાં બોળીને બનાવાય છે. આને ગરમ કે ઠંડી એમ બંને રીતે ખાઈ શકાય છે. આ અમુક હદે ચવાય એવી હોય છે જેની બહારની સપાટી પર સાકરની ચાસણી ઘનીભૂત થાય છે. આમાં સાકર અમુક હદે અથાય છે જે આ વાનગીને એક અનૂઠો સ્વાદ આપે છે. આને મળતી આવતી વાનગી ઈમરતી છે, જે લાલાશ પડતી હોય છે અને વધુ મીઠી હોય છે,જે ઉત્તર પ્રદેશમાં મળે છે. ઑડિશામાં મળતી *છેના જલેબી* તરીકે ઓળખાય છે.
                                     
ભારતમાં આ *ઉત્સવોની મિઠાઈ* તરીકે ખાસ કરીને રાષ્ટ્રીય તહેવારો જેમ કે સ્વતંત્રતા દિવસ કે ગણતંત્ર દિવસ સરકારી કાર્યાલય અને સંરક્ષણ કે અન્ય કાર્યાલયમાં ખવાય છે. તે જ રીતે પાકિસ્તાનમાં પણ જલેબી એક લોકપ્રિય મિઠાઈ છે. આને ઘણી વખત જલીબી પણ કહે છે.

આ વાનગીનો પહેલો લીપીબદ્ધ ઉલ્લેખ ૧૩મી સદીમાં મુહમ્મદ બીન હસન અલ્-બગદાદી દ્વારા રચિત રાંધણ પુસ્તકમાં મળે છે (જોકે યહુદી લોકો તે પહેલાં પણ આ વાનગી ખાતા આવ્યાં છે). ઈરાનમાં આ ઝ્લેબિયા તરીકે ઓળખાય છે અને  રમજાનના મહીનામાં ગરીબોને દાનમાં અપાય છે. આ વાનગી મોગલ શાસન કાળ દરમ્યાન થયેલા સાંસ્કૃતિક આદાનમાં ભારત આવી હોવાનું મનાય છે અને ઝ અક્ષર ભારતીય ભાષામાં જ એ લઈ લીધો. ભારતીય સાહિત્યમાં આનો સૌ પ્રથમ ઉલ્લેખ ૧૪૫૦માં  જીનસુરા રચિત જૈન રચના - પ્રિયમકર્ણર્પપકથા માં મળી આવે છે. આ પુસ્તકનો ઉલ્લેખ - સંદર્ભ ત્યાર બાદના રાંધણ પુસ્તકોમાં મળી આવે છે. ૧૭મી સદીના રઘઘુનાથ દ્વારા રચિત પાકશાસ્ત્ર પુસ્તક ભોજન-કુતુહલ માં પણ ઉપરના સંદર્ભનો ઉલ્લેખ છે. આની ઉપરથી એમ પાકી રીતે કહી શકાય કે ઓછામાં આછાં છેલ્લાં ૫૦૦ વર્ષોથી જલેબી ભારતીય ઉપમહાદ્વીપમાં અસ્તિત્વ ધરાવે છે.

## ભૌગોલિક વિતરણ
પર્શિયન ભાષામાં જલેબી માટે શબ્દ છે "ઝુલ્બીયા". ઈજીપ્ત, લેબેનાન અને સિરિયામાં  આને ઝલાબીયા કહે છે. માલદીવ્સમાં આને "ઝીલેબી" કહે છે. નેપાળમાં આને જેરી કહે છે, જે જીંગરી અને મોગલ શાસક જાહાંગીર પરથી ઉતરી આવ્યો છે.

મોરોક્કો, અલ્જીરિયા અને ટ્યુનિશિયા માં આને ઝેલ્બીયા કે ઝ્લાબીયા કહે છે.

## પૂરક વાચન
*''Epicure's Delectable Desserts of the World'' By Asha Khatau ISBN 81-7991-119-5

## સંદર્ભ
## બાહ્ય કડીઓ
*જલેબી 
*જલેબીની બનાવટ- વિડિયો 
*ઈમરતીની બનાવટ- વિડિયો
*જલેબી અને અન્ય ભારતીય મિઠાઈઓની કૃતિ 
*જલેબી પાકવિધી 

શ્રેણી:વાનગી
શ્રેણી:ભોજન
શ્રેણી:મીઠાઈ
ઇલોલ (તા. હિંમતનગર)

**ઇલોલ (તા. હિંમતનગર)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા સાબરકાંઠા જિલ્લામાં આવેલા કુલ ૮ (આઠ) તાલુકાઓ પૈકીના એક એવા હિંમતનગર તાલુકામાં આવેલું એક ગામ છે. ઇલોલ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલી તેમ જ શાકભાજીના પાકની ખેતી કરવામાં આવે છે. આ ગામમાં ત્રણ પ્રાથમિક શાળા, માધ્યમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે. આ ઉપરાંત એક ખાનગી શાળા, સંતશ્રી ગોબરજી વણઝારા આશ્રમ શાળા પણ આવેલી છે.

## ગામના નામ વિષેની વાયકા 
આ ગામનું નામ ઇલોલ કેવી રીત પડ્યું તેનો ચોક્કસ ઇતિહાસ નથી, પરંતુ એક દંતકથા મુજબ આ સ્થળે એક ગાઢ જંગલ હતું. ત્યાં "ઇલો" નામનો એક રબારી ગાયો ચરાવવા આવ્યો હતો. અહીં એક વાઘની ખુબજ બીક હતી અને એ બીકને કારણે અહીંના સ્થાન પર માનવ વસવાટ થતો નહતો. આ વાઘનો ભેટો ઇલા રબારી સાથે થઈ ગયો, ઇલો રબારી મરણિયો થઈ વાઘ સાથે લડ્યો અને વાઘને મારી નાખ્યો. ત્યાર બાદ અહીં લોકોએ વસવાટ કર્યો. ઇલા રબારીના નામ પરથી આ ગામનું નામ ઇલોલ રાખ્યું.

શ્રેણી:હિંમતનગર તાલુકો